Filmiinfo Vaata kommentaare (8) Lisa kommentaar     Intervjuu   Interview            USA, Holland 2007 | 83min    Keel: inglise    INTERVJUU on USA sõltumatu filmimaailma tähe Steve Buscemi reissööri-, kaasstsenaristi- ja  näitlejatöö, mis võiks vabalt koguda kassat suurtes kinokettides või miks ka mitte teatrilavadel. See on kahe näitleja film ja räägib mahakäivast poliitikareporterist Pierre'ist  (S.Buscemi), kes saadetakse intervjueerima kõmuajakirjanduse lemmikut ja seebiooperite staari Katyat (S.Miller). Ülesanne ei osutu aga üldsegi  lihtsaks ja algab kassi hiire mäng eetikal, saladustel ning tunnetel.    INTERVJUU on film, mis nõuab tugevaid näitlejaid ja Sienna Miller tõestab, et suudab olla  vääriliseks partneriks ka kogenud Steve Buscemile. INTERVJUU on hea psühholoogiline ja intelligentne meelelahutus, näidates taas, et vaid pealiskaudse suhtumise ja stereotüüpide  läbi ei tasu inimese üle otsustada.    Film on uusversioon Hollandi filmilavastaja Theo van  Goghi samanimelisest filmist, Van Gogh plaanis sellest teha uusversiooni ise, kuid mõrvati islamiäärmuslase poolt. Austusavaldusena viis Buscemi Van Goghi töö lõpule, kasutades samuti Van Goghi filmidele omast kolme  videokaameraga filmimismeetodit.    Tõnu Karjatse      Reissöör: Steve Buscemi  Prod: Bruce Weiss, Gijs van de Westelaken  Sts: Theodor Holman  Op: Thomas Kist  Muusika: Evan Lurie  Mont: Kate Williams  Os: Sienna Miller, Steve Buscemi  Tootja: Column Production/ Ironworks Productions  Maailma müük: Cinemavault Releasing Inc.      Festivalid ja auhinnad: Sundance, Berlin (Panorama), Istanbul, Seattle, Karlovy Vary, London, Helsinki, Tokyo